Համբուրգի միջազգային ծովային թանգարան

Համբուրգի միջազգային ծովային թանգարան (գերմ.՝ Internationales Maritimes Museum Hamburg), մասնավոր թանգարան Գերմանիայի Համբուրգ քաղաքի ՀաֆենՍիթի շրջանում։ Թանգարանում է գտնվում Պիտեր Թամի նավերի մոդելների հավաքածուն, շինարարական պլաններ, համազգեստներ և ծովային արվեստի նմուշներ, որոնք կազմում են ավելի քան 40000 միավոր և ավելի քան մեկ միլիոն լուսանկարներ։ Թանգարանը բացվել է 2008 թվականին նախկին պահեստի տեղում։


== Պատմություն ==

Մասնավոր հավաքածուն Axel Springer SE տպագրական ընկերության խորհրդի նախկին նախագահ Պիտեր Թամը սկսել է հավաքել 1934 թվականին, երբ վեց տարեկան էր։ Ինչպես Թամն է պատմել, թանգարանի ստեղծման նախնական պատմությունը սկսվել է, երբ մայրն իրեն նվիրել է առաջին մոդելային նավը։ Նախքան ՀաֆենՍիթի շրջանում բացումը, հավաքածուն կոչվել է «Wissenschaftliches Institut für Schifffahrts- und Marinegeschichte» (Առևտրական նավերի և ռազմածովային պատմության ակադեմիական ինստիտուտ)՝ տեղակայված Էլբշոսե փողոցում գտնվող առանձնատանը և  բաց է եղել միայն նախօրոք պայմանավորվածություն ձեռք բերելով։ 2004 թվականին Համբուրգի խորհրդարանն ընդունեց ՀաֆենՍիթի շրջանում նոր թանգարան ունենալու դրամաշնորհը։ 2008 թվականի հունիսի 25-ին Գերմանիայի նախագահ Հորստ Քյոլերը բացեց թանգարանը։


== Ճարտարապետություն ==
Kaispeicher B (նավամատույց B) Համբուրգի ամենահայտնի պահեստը, որը կառուցել են 1878 և 1879 թվականներին ճարտարապետներ Բեռնհարդ Գեորգ Յակոբ Հանսենը և Վիլհելմ Էմիլ Միրվայնը։ Այն կառուցվել է փայտի և պողպատե սյուների օժանդակ կառուցվածքով,  աղյուսների արտաքին պատերը նույնպես օժանդակում են շենքին։ Շենքը նախագծվել է նեոգոթիկա ոճով, օգտագործվել է որպես հացահատիկների մեքենայացված շտեմարան և փաթեթավորված ապրանքների պահեստ։ 1890 թվականին Համբուրգ քաղաքը գնել է պահեստը և այն անվանվել է Kaispeicher B: 2000 թվականին շենքը համարվել է մշակութային ժառանգության օբյեկտ, սակայն մինչև 2003 թվականի վերջ օգտագործվել է որպես ապրանքների պահեստ։ 2008 թվականին թանգարանը բացվեց վերանորոգումից հետո։ Միրյանա Մարկովիչը (MRLV Architekten) նախագծել է վերանորոգումը և Architekten- und Ingenieurverein Hamburg-ի կողմից արժանացել մրցանակի։


== Ներքին հարդարանքներ, հավաքածու ==

Թանգարանի հավաքածուն հիմնականում ներառում է Պիտեր Թամի անձնական հավաքածուի նմուշներ, և մամուլի կողմից խիստ քննադատության է արժանացել Ատլանտյան օվկիանոսի համար ճակատամարտի, Ատլանտիկայի ճակատամարտի և Երկրորդ համաշխարհային պատերազմի ընթացքում Գերմանիայի գաղութային պատմության հանդեպ պատմական իրազեկության պակասի համար։ Որոշ քննադատներ ավելի ուշ փոխեցին իրենց կարծիքը։
Walkabout-ը սկսվում է Էլբա գետում հայտնաբերված 3000-ամյա մակույկով։ Մեկ այլ ցուցադրություն է, 1946 թվականին Berliner Zeitung թերթում Նյուրնբերգյան դատավարության մասին հոդվածում ցուցադրվող ադմիրալ Կարլ Դյոնիցի (1891-1945) մարշալական մականը։ Հոդվածը նկարագրում է նացիստական պատերազմի հանցագործների դեմ դատավճիռները։ Հետագա ցուցադրությունը ներառում է ծովային կամ ռազմածովային թեմաներ, կետերի փղոսկրից պատրաստված նավերի մոդելներ, զենքեր, համազգեստներ և զարդարանքներ։ Ցուցադրվում է նաև Ջեյմս Քեյրդի ուղևորության վերարտադրությունը։ Թանգարանի արխիվը ներառում է Հորացիո Նելսոնի 47 բնօրինակ նամակները, որը հայտնի է Տրաֆալգարի ճակատամարտում իր հաղթանակով։
12000 մ 2 տարածքում ներկայացված է 36000 նմուշներից բաղկացած հավաքածու՝ 

10-րդ հարկ՝ «10-րդ երկայնություն» մշակութային ֆորում, հատուկ ցուցահանդեսներ
9-րդ հարկ՝ նավերի մոդլների մեծ աշխարհը, ջրային սպորտաձևեր
8-րդ հարկ՝ ծովային արվեստ (պատկերասրահ և «գանձարան»)
7-րդ հարկ՝ ծովային հետազոտություններ, էներգետիկա և ձկնորսություն
6-րդ հարկ՝ առևտրային նավեր, կռուիզներ և նավահանգիստներ
5-րդ հարկ՝ աշխարհի ռազմածովային նավատորմերը (սկսած 1815 թվականից)
4-րդ հարկ՝ կյանքը նավատորմում, նավերի սպառազինություն
3-րդ հարկ՝ նավաշինության և ճարտարագիտության բարելավում
2-րդ հարկ՝ ծովագնացության նավակներ՝ անտիկ ժամանակներից մինչև Hanse Sail, Cape Horniers և ծովահենություն
1-ին հարկ՝  հետազոտողներ, նավարկություն, հաղորդակցություն և տարածք երեխաների համար
Ներքին հարկ՝ ֆոյե, ընդունարան, ռեստորան և թանգարանային խանութԲացի մշտական ցուցադրությունը՝ թանգարանը նաև ներկայացրել է մի քանի հատուկ ցուցադրություններ, օրինակ, վիկինգների մասին ցուցադրությունը։


== Պատկերասրահ ==

		
		
		


== Այցելուներ ==
Թանգարանի բյուջեն հաշվարկվում է տարեկան 150000 այցելուի հաշվարկով։ 2008 թվականին թանգարանն առաջին անգամ մասնակցել է «Tag des offenen Denkmals» («Բաց ժառանգության օր») ամենամյա համազգային միջոցառմանը, որը հովանավորվում է Deutsche Stiftung Denkmalschutz-ը։ Թանգարանը մասնակցում է նաև Համբուրգի թանգարանային գիշեր ծրագրին։


== Սեփականատերեր ==
Թանգարանը պատկանում է Peter Tamm Sen. Stiftung հիմնադրամին։ Շենքի վերակառուցումը իրականացվել է Համբուրգ քաղաքի 30 միլիոն եվրոյի դրամաշնորհով։


== Տեղայնք ==
Թանգարանը գտնվում է Համբուրգի նավահանգստում՝ Շպայխերշտադտում (պահեստային տարածք)։ Համբուրգի սենատի կողմից շենքը վարձավճարով 99 տարով տրամադրվել է հիմնադրամին։


== Գրականություն ==
Möwe, Friedrich (2005). Tamm-Tamm : eine Anregung zur öffentlichen Diskussion über das Tamm-Museum (in German). Informationskreis Rüstungsgeschäfte in Hamburg. Hamburg: GNN, Gesellschaft für Nachrichtenerfassung und Nachrichtenverbreitung. ISBN 978-3-938372-03-6.
Meyer, Jürgen (1976). Schiffe aus Knochen und Elfenbein : Sammlung Peter Tamm und anderer Besitz : Altonaer Museum in Hamburg, Norddeutsches Landesmuseum, 22. September bis 21. November 1976. Hamburg: Altonaer Museum. OCLC 17110417.


== Ծանոթագրություններ ==


== Արտաքին հղումներ ==
Պաշտոնական կայք